Aborigines

Totale bevolking:  | 669 881 (2011)
3% van Australië se bevolking[1]
Belangrike bevolkings  in:  |  Nieu-Suid-Wallis 208 476 (2,89%)

Queensland 188 954 (4,22%)
Wes-Australië 88 270 (3,75%)
Noordelike Gebied 68 850 (29,77%)
Victoria 47 333 (0,85%)
Suid-Australië 37 408 (2,28%)
Tasmanië 24 165 (4,72%)
Australiese Hoofstadgebied 6 160 (1,67%)

Taal:  | 'n Paar honderd inheemse Australiese tale (waarvan baie al uitgesterf of bedreig is), Australiese Engels, Australiese Aboriginele Engels, Torres Strait Kreools, Kriol
Geloofsoortuiging:  | Christendom 73%, ongebonde 24%, Tradisionele Aboriginele godsdiens 1%
Verwante etniese groepe:  | Melanesiërs en Papoea's
Aboriginele vlag Australië se kulturele streke[2]

Die Aborigines (Engels: [ˌæbəˈɹɪdʒɪniːz] of Indigenous Australians, letterlik: "inheemse Australiërs") is die inheemse bevolking van Australië. Die Aborigines het Australië tussen 40 000 en 60 000 jaar gelede vanaf die noorde bereik en hulle daar gevestig.[3] Hulle vorm nie 'n eenvormige volk nie en is in verskeie stamme of familiegroepe verdeel, wat oor hul eie kultuur, taal en maniere beskik. Voor die aankoms van die Britse koloniste in 1788 het hulle as jagter-versamelaars geleef en tussen 300 000 en 100 000 mense getel. As gevolg van siektes, maar ook geweld tydens die Europese verowering, het die getal Aborigines afgeneem tot 60 000 in 1920. Sowat driekwart van die hedendaagse Aborigines het hulle in stede gevestig en het die Westerse leefwyse aangeneem, veral as gevolg van Australië se assimilasiebeleid. Die tradisionele Aboriginele leefwyse het veral in die Noordelike Gebied bewaar gebly, waar Europese setlaars hulle relatief laat gevestig het.

## Verwysings

[wysig | wysig bron]

1. ↑ (en)  "Estimates of Aboriginal and Torres Strait Islander Australians". Australian Bureau of Statistics. Junie 2011. Geargiveer vanaf die oorspronklike op 18 April 2020. Besoek op 5 November 2016.
2. ↑ (en)  David Horten (1994). The Encyclopaedia of Aboriginal Australia: Aboriginal and Torres Strait Islander History, Society and Culture. AIATSIS. ISBN 0-85575-234-3.
3. ↑ (en)  "Our History". Northern Land Council. Geargiveer vanaf die oorspronklike op 28 November 2017. Besoek op 5 November 2016.

## Eksterne skakels

[wysig | wysig bron]

* Wikimedia Commons het meer media in die kategorie Aborigines.
* (en)  "Australian Aboriginal peoples". Encyclopædia Britannica. Besoek op 19 Augustus 2020.